Canton Vałexe Quenton du Valês / Kanton Wallis 31/12/2011 El Canton Vałexe el xe uno dei 26 cantoni sviseri, inte ła parte sud-osidentałe de ła nasion, inte łe Alpe Penine, da torno a ła vałe del fiume Rodano, da ła so sorxente finmente al Łago de Xinevra. El Canton Vałexe el xe situà inte ła parte meridionałe de ła Svisera. A sud el confina con ł'Itałia , a sud-ovest co ła Fransa . A nord el canton el confina col Canton Vaud e el Canton Berna; el Canton Uri e el Canton Tisin i xe a est. Ła granda vałe jasada del Rodano ła domina ła rejon. A ghe xe parece vałade łaterałi che łe se dirama da cheła prinsipałe. Ste ultime łe varia da łe pì strete e distanti a łe pì grande e popolàe. Insima a ła vałe Mattertal a se połe catar Zermatt, on tanto bel viłajo torìstego andove se połe védare el Cervino . Sinquanta de łe montagne del canton łe va oltre i 4.000 m. e a ghe xe anca pareci jasari.